NaiveNeuron/SloPal huggingface dataset:
Halgašová, Jarmila, poslankyňa NR SR (2022-02-02):
Vážený pán predsedajúci, vážení kolegovia, vážený pán minister, ja osobne vítam iniciatívu rezortu pôdohospodárstva nastaviť v zákone o potravinách podmienky na dopredaj potravín po uplynutí dátumu minimálnej trvanlivosti. Návrh síce prichádza v období extrémneho nárastu cien potravín v dôsledku rastu cien energií a plynu, avšak tento zákon nemôžme chápať ako pomoc pre peňaženky našich obyvateľov. Považujem ho ale za veľmi rozumný a pozitívny v kontexte extrémneho plytvania potravinami, pretože potraviny po uplynutí dátumu minimálnej trvanlivosti sú bezpečné a stále sú využiteľné. Už dnes môže byť využívané v rámci charity, ktoré teda vykonávajú veľmi záslužné aktivity. Teraz ak charita odmietne vlastne tento... odobratie týchto potravín, tak bude ich môcť obchod počas 45 dní dopredať, čiže konečne aj na Slovensku obchodníci za stanovených podmienok budú môcť dopredávať potraviny po uplynutí dátumu minimálnej trvanlivosti a vlastne nastavíme tak podmienky ako v okolitých členských štátoch, pretože väčšina štátov Európskej únie už pochopila, že napríklad fazuľa a strukoviny, ryža, cestoviny aj po uplynutí dátumu o minimálnej trvanlivosti sa dajú skonzumovať. Čiže v tomto má zákon moju absolútnu podporu, len v krátkosti potrebujem však poukázať na inštitút pridomového hospodárstva, ktorému ja celkom nerozumiem, a pevne verím, že v rámci ďalších rokovaní tento zákon doladíme a odstránime nezrovnalosti. V každom prípade vyjadrujem k tomuto zákonu podporu. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne, pán spravodajca. Otváram všeobecnú rozpravu. Písomne sa prihlásil do rozpravy pán poslanec Dostál, ale o slovo požiadala v zmysle rokovacieho poriadku pani navrhovateľka. Nech sa páči.
P. Paška, predseda NR SR: (2009-11-04):
(Hlasovanie.) 141 prítomných, 52 za, 16 proti, 72 sa zdržalo, 1 nehlasoval. Návrh sme neschválili.
Lebocký, Tibor, poslanec NR SR (2013-12-11):
Ďakujem za slovo, vážená pani predsedajúca. Pán poslanec pán kolega Simon, ty veľmi dobre vieš, že výška ťažby v lesnom podniku je každý rok determinovaná aktuálnym podielom bilancovaných etátov a, samozrejme, výškou kalamity. Následne samotný zisk závisí od výšky ťažby, ale aj od nákladov, ktoré príslušné vedenie v danom roku uvoľní na zabezpečenie nielen pestovných aktivít, ale aj ochrany lesa a ďalších a ďalších vecí, respektíve toho, či získa alebo nezíska zo štrukturálnych fondov nejaké prostriedky. Ty dobre vieš aj to, že z účtovného hľadiska v rámci akejsi zásady opatrnosti sa účtujú rezervy. To znamená že ten konečný hospodársky výsledok má toľko vplyvov aj na strane nákladov, aj na strane výnosov, že nie je správne, najmä v lesnom hospodárstve, medziročne tak úzkoprso porovnávať aktivity jednotlivých manažmentov, ako si to urobil ty. Okrem iného ma zaujal ten nový pojem, čo si tu zaviedol, nadťažba. Nehnevaj sa. s tým som sa ešte nestretol, v lesnom hospodárstve som si odkrútil 16 rokov priamo v lesníckej prevádzke na funkcii výrobného námestníka a hlavného inžiniera a správcu a s nadťažbou, s takýmto pojmom som sa ešte nestretol. A uvádzať ako samozrejmosť, že ten rozdiel medzi plánovanou ťažbou a zmluvnými objemami je v nadťažbe, tak to je obrovský omyl. Predsa z účtovného hľadiska existuje niečo ako zmena stavu zásob. Veď ten štátny podnik mal aj nejaké zásoby na začiatku roka, predtým ako začal ťažiť. A keď ťažil náhodnú ťažbu, kalamitu, v súlade so zákonom nič neporušil. Tak, prosím ťa pekne, v týchto veciach by si nemal zavádzať. Ďakujem pekne.
Blanár, Juraj, podpredseda NR SR (2021-09-30):
Pán poslanec Kazda, môžete reagovať na faktické poznámky.
Blanár Juraj, podpredseda NR SR (2021-10-20):
Páni poslanci, poprosím, zachovajte pokoj!
Kozelová, Monika, poslankyňa NR SR (2022-05-04):
Ja sa vrátim k tomu, čo som hovorila v rozprave pri prvom, pri predchádzajúcom čítaní. Ja, samozrejme, taktiež podporujem, podporujem tento zákon a budem rada, ak, ak sa pridá Matici Slovenskej to, čo potrebuje. Pre mňa je dôležitá najmä vedecká činnosť Matice slovenskej. Na druhej strane ale musím skonštatovať, že v podstate tak ako bola Matica slovenská doteraz vedená bola trošičku skostnatelá a potrebovala by trošku čerstvého vzduchu. Ja pevne verím, že s novým vedením Matice slovenskej ten čerstvý vzduch zavanie. To, čo nám klalo oči, boli Slovenské národné noviny, ktoré ustrnuli, bohužiaľ, ešte niekde v Slovenskom štáte, niekde za Tisa. A ja budem, budem naozaj veľmi rada, ak nové zmenené vedenie povedie tie noviny tak, aby sa podobali na modernú, na moderné, moderné printové médium, ktoré bude vychádzať úplne pravidelne a bude naozaj držať nad vodou hlavy Slovákov, ktorí by mali byť na svoju slovenčinu hrdé. Takže ja za tento zákon zahlasujem a budem naozaj dúfať, že, že tá zmena, ktorá prišla vo vedení Matice Slovenskej, bude na prospech celej Matici. Tak ďakujem.
Laššáková, Jana, podpredsedníčka NR SR (2014-12-04):
Prvá otázka je od poslankyne Edity Pfundtner na ministra spravodlivosti Tomáša Boreca, ktorého zastupuje pán minister Jahnátek, a otázka znie: „Vážený pán minister, Legislatívna rada vlády tento týždeň rokuje o troch procesných kódexoch – civilnom sporovom poriadku, civilnom mimosporovom poriadku a správnom súdnom poriadku. V akom štádiu sa nachádza celý proces a kedy sa nové kódexy predložia na rokovanie Národnej rady Slovenskej republiky?“ Poprosím vás, pán minister, o odpoveď, ako aj o oznámenie ukončenia odpovede. Nech sa páči, máte slovo.
Hlina, Alojz, poslanec NR SR (2012-05-10):
Dovoľte len takú poznámku k tomu vychvaľovaniu vládneho programu v tej časti kultúra. Ja si robím prípravu na moje vystúpenie v rozprave a analyzujem, že koľkokrát sa vyskytuje slovo tvorivosť v programe, no, žiaľ, iba raz a v kapitole školstva, ono dokonca v kapitole kultúra sa nevyskytuje vôbec. Ako napísať kapitolu kultúra a nepoužiť slovo tvorivosť, na to treba už asi aj študovať, čiže to mi príde fakt mimoriadne deficitné, že to tam nie je. Neviem, kto robil, ktorý génius, ale nespomenúť to, mi príde fakt zvláštne. A ešte jednu poznámku som chcel, tuná materská firma pani ministerky žaluje myslím túto Národnú rada o hrozné miliardy korún za to, že si dovolila prijať nejaký zákon. Pán poslanec Jarjabek tuná skloňoval nedávno Coca-Cola, Coca-Cola. Ja začínam mať obavu, že či nás Pepsi-Cola nezažaluje, že porušujeme pravidlá hospodárskej súťaže, že tu nadržiavame. Tak na chvíľočku si dovolím teda dať fľašku Pepsi-Coly, aby to bolo aspoň trošku vyrovnané. Ďakujem.
Mikulec, Roman, poslanec NR SR (2024-01-17):
Ďakujem pekne. Igor, ty si vo svojom vystúpení spomenul alebo pýtal si sa, akého máme my premiéra, a povedal si, že máme premiéra, ktorý priznal, že poznáva objednávateľa vraždy Jána a Martiny, ale dodnes nebol schopný to upresniť a povedať, kto to teda je. V každom prípade my máme aj premiéra, ktorý dobre vedel, čo to je covid, napriek tomu, pretože aj na chate v tej známej poľovníckej to rozprával oduševnene, čo to je za hroznú chorobu a jak ju nepraje ani najväčšiemu nepriateľovi, lebo ho to skolilo a skoro zomrel, ale napriek tomu bol schopný vyzývať ľudí na námestiach, tých svojich voličov, ktorých si spomínal, aby si dali rúška dole a aby nerešpektovali opatrenia vlády. Na základe toho mnohí ľudia, bohužiaľ, zomreli. Vieme o mnohých prípadoch, ktorí jasne potvrdili, že práve na takýchto zhromaždeniach sa nakazili a potom zomreli. A dodnes si, bohužiaľ, si tieto traumy nesú so sebou. Ale Robertovi Fico ani jeho blízkym to vôbec nevadilo. My máme aj premiéra, ktorý neváha povedať všade naokolo a rozprávať, že najvhodnejším človekom, kandidátom na šéfa Slovenskej informačnej služby by bol človek, ktorý je obžalovaný z mnohých závažných trestných činov. Človek, ktorý nechal lustrovať práve adresu Jána a Martiny, kde potom nakoniec ich páchateľ aj popravil. My máme premiéra, ktorý si kúpil byt, a vieme veľmi dobre, že v minulosti býval v mnohých nehnuteľnostiach, z ktorých si nakoniec, keďže neboli jeho, odniesol aspoň kachličky a zárubne z dverí, lebo to sa tak bežne robí, keď skončíte nájom, tak si zoberete aspoň dvere a zárubne a kachličky. Takže naozaj my by sme mohli hovoriť o tom, akého máme premiéra, len nie takého, ktorému záleží na ľuďoch. (Potlesk.)
M. Fronc, poslanec: (2009-12-10):
Nie je to prvý prípad, ktorý som teraz dostal, keď študenti mi píšu a dávajú na vedomie, že jednoducho na fakulte im oznámili, že fakulta prišla o akreditáciu a nech sa sami o seba postarajú. Obrazne, nech sa idú pásť, doslova. Je to prípad, ja to aj konkrétne pomenujem, Trnavská univerzita, Filozofická fakulta, odbor sociológie, bakalárske štúdium. Mimochodom, je to druhý prípad z tejto univerzity. Chcel by som povedať, a to súvisí aj s tým, aby to počuli aj študenti, aj občania. Prijatím na vysokú školu vystavením dekrétu o prijatí, to nie je hocijaký papier, to je papier, ktorý istým spôsobom je formou záväznej zmluvy. Zmluvy, že študent, pokiaľ bude plniť študijný program podľa študijného poriadku, získa príslušné kredity, urobí príslušné skúšky a obháji príslušnú prácu, tak získa v príslušnom stupni, či bakalárskom, alebo magisterstvom, vysokoškolský diplom. Ale škola sa súčasne týmto zaväzuje, že ak ten študent plní svoje povinnosti, takže sa postará o to, aby mohol skončiť svoje štúdium v rámci štandardnej dĺžky štúdia. Čiže nemôže škola povedať: „Choď preč, my sme stratili akreditáciu.“ Ona musí tento problém riešiť a nepovedať: „Vyriešte si ho, ako vy viete.“ A preto moja otázka v rámci interpelácie smeruje na pána ministra Jána Mikolaja. Po prvé sa ho pýtam, že koľko je takých študijných programov, ktoré sú to, a koľko študentov sa ocitlo v situácii, že nebude môcť doštudovať v danom študijnom programe na svojej fakulte? A aké kroky podniká, aby sa tento problém riešil tak, aby študenti nezostali, doslova povedané, na ulici? Ďakujem, skončil som.
Šimečka, Michal, podpredseda NR SR (2024-06-20):
Ďakujem. Pán poslanec Hlina, nech sa páči.
M. Číž, podpredseda NR SR: (2007-02-07):
Takže, ak dovolíte, vážené kolegyne, kolegovia, budeme pokračovať v prerušenom hlasovaní o druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 129). Poprosím pána poslanca Čecha ako spravodajcu, aby zaujal svoje miesto a hlasovanie uvádzal. Dovoľte mi, aby som vás informoval, že k situácii, ktorá nastala pri doterajšom hlasovaní, že zasadol ústavnoprávny výbor a hlasovaním prijal uznesenie, preto poprosím, aby nás o priebehu rokovania o stanovisku ústavnoprávneho výboru k veci informoval pán predseda ústavnoprávneho výboru pán poslanec Mamojka.
Paška, Pavol, predseda NR SR (2014-11-09):
Faktické poznámky. Jeden pán poslanec sa hlási s faktickou. Končím možnosť sa prihlásiť s faktickými. Pán poslanec Fecko.
Viskupič, Marián, poslanec NR SR (2022-10-05):
Všetkým. (Reakcie v pléne.) Teraz.
Viskupič, Jozef, poslanec NR SR (2017-02-02):
Ďakujem za obe faktické poznámky. Ondro Dostál, ja som neotváral šampanské, ale tým, že som de facto stál pri, takmer pri pulte, keď tie pozmeňováky prišli do pléna, tiež som neoplýval veľkým optimizmom, že zídu z kratšej cesty dolu a nechajú dvojkolovú voľbu, ale predsa len som si nebol istý, lebo tá zmena účinnosti na 2021. rok ma vyrušila. A som rád, že si de facto označil zbrklosť a nedostatočnú pripravenosť zamýšľaného legislatívneho aktu, ktorý musia takto na poslednú chvíľu opravovať. Nuž a, milý Dušan, ja si vážim tvoje poznámky aj skúsenosti zo samosprávy, len skúsme sa v tom pléne parlamentu, je nás tu relatívne málo, troška počúvať. Nemôžeš mi argumentovať stoľudovými obcami, keď ja som povedal, že ak dvojkolový systém v samosprávach, tak pri vyšších sídlach. Dokonca to obsahujú niektoré vaše programové dokumenty. Dokonca mám za sebou debatu s niektorými členmi SMER-u, ktorí presne nad týmito otázkami uvažujú a jedná sa to hlavne vtedy, ak ide o väčšie sídla. A ten dôvod a argumentácia, či to politologická veda bude hovoriť alebo právnici, je o tom, že kde je anonymizovanejšie, väčšie prostredie, je dobré a kde nie je takpovediac ten ľudský kontakt z dedín a z horných a dolných koncov a kde je jeden kandidát, tak tam nech je jednokolová. Ale kde je vyššia anonymizácia, väčšie sídla, desať-, pätnásťtisíc ľudí, je predsa len možné sa ľudí opýtať dvakrát za sebou a povedať, že ak niekto nemá viac ako 50 %, čiže nemá tú legitimitu zúčastnených, tak sa opýtať druhýkrát a zistiť, ktorého z nich si voliči vyberú. Je to hlasovanie... (Prerušenie vystúpenia časomerom.)
Blanár, Juraj, podpredseda NR SR (2023-02-14):
Pán navrhovateľ Šudík s faktickou poznámkou.
Laššáková, Jana, podpredsedníčka NR SR (2015-11-27):
Teraz vystúpi v rozprave pán poslanec Mikloško, ktorý sa ako spravodajca hlásil, a pani predkladateľka a potom dám možnosť prihlásiť sa do rozpravy, resp. ten, kto bude viesť schôdzu, dá možnosť prihlásiť sa do rozpravy ústne. Nech sa páči, pán poslanec Mikloško.
P. Paška, predseda NR SR: (2009-04-21):
Boli ste jediná v rozprave. Vyhlasujem rozpravu za skončenú. Chcete ešte, pán navrhovateľ? Nie. Takže ani vy, predpokladám, pani spravodajkyňa. Takže prerušujem rokovanie o tomto bode programu. Ešte predtým, kým budeme pokračovať v rokovaní o programe, vás chcem požiadať o súhlas so zmenou v programe, aby sme návrh pánov poslancov Tomáša Galbavého, Daniela Lipšica a Petra Miššíka na vydanie zákona, ktorým sa dopĺňa zákon o rokovacom poriadku, prerokovali vo štvrtok po interpeláciách. Je všeobecný súhlas? Áno. Ďakujem vám pekne. Takže budeme teraz pokračovať prvým čítaním návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Je to tlač 1037. Nech sa páči, máte slovo, pán poslanec.
Paška, Pavol, predseda NR SR (2014-09-10):
Pán poslanec Mičovský
Paška, Pavol, predseda NR SR (2014-07-08):
(Hlasovanie.) 79... Poprosím vás, buďte taká láskavá! (Reakcia na výkrik z balkóna rokovacej sály.) 79 prítomných, 79 za. Sme v treťom čítaní , otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Jarjabek, Dušan, poslanec NR SR (2013-03-14):
Ďakujem pekne. Pán poslanec Hraško, naozaj máte pravdu, je to tak. Ja si na tom ešte okrem toho cením aj to, že vlastne, dá sa povedať, prvý raz sme sa zhodli, rezort ministerstva, opozícia, koalícia, že všetci vlastne ťaháme za jeden povraz a všetci hovoríme o tom istom. A ja si len prajem, aby toto, čo sa deje v súčasnosti v parlamente, sa dialo aj v iných rezortoch a častejšie. Ďakujem za pozornosť.
Grendel, Gábor, podpredseda NR SR (2023-02-09):
S reakciou na faktické poznámky pán poslanec Viskupič.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 127 poslancov, za 98, proti nikto, zdržalo sa 29 poslancov, hlasovali všetci prítomní. Konštatujem, že sme tento návrh schválili. Pokračujeme hlasovaním v prvom čítaní o návrhu skupiny poslancov na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a sociálnej kuratele (tlač 659), bod 47 schváleného programu. Spravodajkyňou je členka výboru pre sociálne veci pani poslankyňa Petra Krištúfková. Prosím ju, aby uviedla hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 659.)
Blanár, Juraj, podpredseda NR SR (2021-11-02):
Pán navrhovateľ, máte záujem? Nie, ďakujem. Prerušujem rokovanie o tomto bode programu. Budeme pokračovať teraz druhým čítaním, v poradí bod 84 programu, ktorým je vládny návrh zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , pod parlamentnou tlačou 621, spoločná správa 621a. Opäť udeľujem slovo podpredsedovi vlády a ministrovi financií, aby vládny návrh zdôvodnil. Nech sa páči.
Pčolinský, Peter, podpredseda NR SR (2022-12-13):
(Zaznievanie gongu. Predsedajúci mimo mikrofónu: „Štyri. Ministře, on nemá spravodajcu. Kyselica je kde?“ Reakcia z pléna. Predsedajúci: „Tu je! No poď, kávičkár. Myslím si, že nemusíš veľa vystupovať a naťahovať rozpravu.“ Hlasy v sále.) Dobrý deň prajem, vážené pani poslankyne, páni poslanci, otváram deviaty rokovací deň 78. schôdze Národnej rady Slovenskej republiky. Na dnešnom dni o ospravedlnenie nepožiadal nikto a teda Národná rada bude pravdepodobne v plnom počte. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 1210. Informácia výboru má tlač 1210a. Prosím ministra spravodlivosti Slovenskej republiky Viliama Karasa, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1210.)
P. Hrušovský, predseda NR SR: (2004-09-07):
Prosím teraz pána poslanca Komlósyho, aby z poverenia výboru pre financie, rozpočet a menu Národnú radu informoval o výsledku prerokúvania návrhu vlády a o stanovisku gestorského výboru. Nech sa páči, pán poslanec. Zs. Komlósy, poslanec: Ďakujem pekne, pán predseda. Vážený podpredseda vlády, vážení kolegovia, kolegyne, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov, ako spravodajca výboru Národnej rady pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67, § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa v návrhu navrhuje. Ďakujem pekne, pán predseda, toľko.
Pellegrini, Peter, predseda NR SR (2015-09-24):
Prezentujme sa a hlasujme o návrhu spravodajkyne prideliť tento návrh zákona výborom, určiť lehoty aj gestorský výbor. (Hlasovanie.) Prítomných 124 poslancov, za hlasovalo 122 poslancov, zdržali sa 2 poslanci. Tento návrh sme schválili. Pani poslankyňa teraz uvedie hlasovanie v druhom čítaní o bode 81 nášho programu, a to je návrh poslancov Rašiho, Valockého a Baláža na vydanie zákona, ktorým sa mení a dopĺňa zákon č. 363/2011 o rozsahu a podmienkach úhrady liekov, tlač 1606. (Hlasovanie o návrhu poslancov Národnej rady Slovenskej republiky Richarda Rašiho, Jozefa Valockého a Vladimíra Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1606.)
Ďuriš Nicholsonová, Lucia, podpredsedníčka NR SR (2017-04-06):
Pán poslanec Laurenčík.
Blanár, Juraj, podpredseda NR SR (2021-09-17):
Vyhlasujem rozpravu za uzavretú. Chcem sa spýtať pána navrhovateľa, či ešte má záujem o záverečné slovo. Nie. Pán spravodajca? Poprosím, aby ste oznámili termín hlasovania. Nech sa páči.
Saloň, Marián, poslanec NR SR (2024-06-26):
Ďakujem veľmi pekne. Pán kolega Mikulec, neviem, možno nevedia všetci, ale ten príbeh, ktorý ste na začiatku vyrozprával, ste hovoril o sebe a to, že bol po ôsmich rokoch vyhlásený rozsudok o vašej nevine, ja plne rešpektujem. Ale potom ste dodali, že existujú výpovede alebo svedkovia, ktorí hovoria o tom, že Tibor Gašpar bol súčasťou nejakých porád a nejakých stretnutí o tom, čo sa dialo okolo vašej osoby. Ja vám teraz položím bez akýchkoľvek bočných úmyslov jednu chlapskú otázku. Sú rôzne nahrávky, ktoré hovoria o tom, alebo kde dotyčné osoby hovoria o tom, že čoho vy ste boli súčasťou, pri akých rozhodnutiach a pri akých debatách o vtedajších opozičných politikoch, keď boli trestne stíhaní. Dáme to do tej istej roviny? (Potlesk.)
Zimenová, Zuzana, poslankyňa NR SR (2017-09-14):
Ďakujem pekne za faktické poznámky. Chcela by som reagovať najmä na poznámku pána predkladateľa. Veľmi si cením a vážim, že naozaj porozumel tomu, že veľmi v dobrom som sa snažila poukázať na niektoré tieto nedostatky. A to, čo už mi časové znamenie nedovolilo dopovedať, tak bolo presne toto. Chcela som povedať, že ja tento návrh zákona, ako aj všetky ostatné, ale aj tento, ktorý neviem podporiť z týchto a z týchto dôvodov, považujem za vynikajúcu príležitosť na vecnú polemiku aj vo vnútri opozície, pretože takto to má vyzerať a takto to má byť a že som presvedčená, že vieme si vyjasniť tieto názory, vieme nájsť prekryvy a zhody veľmi rýchlo a že vďaka takýmto polemikám sa nám bude teda jedného dňa v tých lepších časoch naozaj oveľa ľahšie hľadať konsenzus na zásadných komplexných veciach. Ďakujem pekne.
Zmajkovičová, Renáta, podpredsedníčka NR SR (2013-09-04):
S faktickými poznámkami jeden poslanec, uzatváram možnosť prihlásiť sa s faktickou poznámkou. Pán poslanec Hlina.
Drábiková, Lucia, poslankyňa NR SR (2022-02-02):
Pán predsedajúci, dajte, prosím, hlasovať o tom, že Národná rada zvolila za člena Dozornej rady Sociálnej poisťovne zástupcu... (Prerušenie vystúpenia predsedajúcim.)
Paška, Pavol, predseda NR SR (2013-09-13):
(Hlasovanie.) 138 prítomných, 60 za, 55 proti, 23 sa zdržalo. Tento návrh sme neschválili.
Hrnčiar, Andrej, podpredseda NR SR (2017-11-30):
Ďakujem za slovo. Vážený pán predsedajúci, vážené kolegyne, kolegovia, dovoľte, aby som vám predložil návrh novely zákona, ktorý sme pripravili v spolupráci s kolegom Petrom Antalom, Bélom Bugárom, Elemérom Jakabom a Igorom Janckulíkom. Je to návrh novely zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný zákon) a o zmene a doplnení ďalších zákonov v znení neskorších predpisov. Cieľom navrhovanej úpravy je zakotvenie exekučnej imunity pre vymedzený druh majetku miest a obcí, a to majetkové účasti v právnických osobách, prostredníctvom ktorých mestá a obce zabezpečujú verejnoprospešné služby nevyhnutné pre svoje fungovanie. Konkrétne ide o verejnoprospešné služby zásobovania vodou, odvádzania odpadových vôd, nakladania s komunálnym odpadom a výrobu a rozvod tepla. Tieto možno považovať za natoľko dôležité pre riadny a nerušený chod miest a obcí, že sa zavádza ich ochrana v prípade, že dôjde k začatiu exekučného konania na majetok mesta alebo obce podľa Exekučné poriadku. Vymedzený druh majetku bude vylúčený z exekúcie priamo zo zákona bez potreby rozhodnutia súdu. Zabráni sa tak tomu, aby výkonom exekúcie na tomto majetku bolo ohrozené či dokonca paralyzované poskytovanie uvedených vitálnych služieb v meste či v obci. Navrhovaná úprava zohľadňuje existujúcu právnu úpravu a judikatúru týkajúcu sa exekučnej imunity, ktorú zákon prepožičiava taxatívne vymedzenému majetku štátu. Tak štát, ako aj mestá a obce plnia mnohé nenahraditeľné funkcie. Rovnako ako exekučná imunita štátu, ani exekučná imunita miest a obcí nebude neobmedzená, ale bude sa vzťahovať iba na taxatívne vymedzený majetok potrebný na plnenie nevyhnutných funkcií mesta alebo obce. Oprávnení v zmysle Exekučného poriadku budú aj naďalej môcť uspokojiť svoje pohľadávky exekúciou iného druhu majetku miest a obcí. Zabezpečovanie uvedených verejnoprospešných služieb je predmetom výkonu samosprávy obce v zmysle § 4 ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov. Podľa § 1a ods. 2 zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov má mestská časť v rozsahu výkonu samosprávy a prenesenej pôsobnosti postavenie obce; podobne platí aj pre mestské časti mesta Košice. Ustanovenia tohto zákona preto okrem miest a obcí možno uplatniť aj mestské časti oboch miest. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Predložený návrh zákona nebude mať dopad na verejné financie. Nebude mať tiež dopad na životné prostredie, zamestnanosť a informatizáciu spoločnosti, ani podnikateľské prostredie.
T. Cabaj, podpredseda NR SR: (2009-12-09):
Gestorský výbor, výbor pre kultúru a médiá, určil svojho predsedu za spravodajcu k tomuto návrhu zákona. Teda dávam slovo pánu predsedovi výboru Pavlovi Abrhanovi, aby predniesol spravodajskú informáciu.
Laurenčík, Milan, podpredseda NR SR (2021-06-17):
Ďakujem, na vaše vystúpenie evidujem jednu faktickú poznámku. Uzatváram možnosť prihlásiť sa s faktickou poznámkou. Nech sa páči, pán poslanec Miroslav Suja.
Glváč, Martin, podpredseda NR SR (2017-09-13):
Vážené panie poslankyne, vážení páni poslanci, otváram siedmy rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Cigániková, pán poslanec Ľudovít Goga a pán poslanec Matovič. Podľa odsúhlasenej zmeny programu pristúpime k druhému čítaniu o návrhu poslancov Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Návrh zákona je uverejnený ako tlač 583, spoločná správa výborov má tlač 583 a. Dávam slovo poslancovi Petrovi Antalovi, aby návrh zákona odôvodnil, nech sa páči. (Rokovanie o návrhu poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 583.)
Laššáková, Jana, podpredsedníčka NR SR (2012-05-10):
Na vystúpenie pána poslanca s faktickými poznámkami šesť pánov poslancov. Nech sa páči, pán poslanec Mičovský.
Kamenický, Ladislav, minister financií SR (2023-12-20):
Ten stav, ktorý ste tu zanechali na rok ´23, a dedičstvo, ktoré ste nám tu nechali na rok ´24, musíme sanovať a budeme ho sanovať ďalšie možno sedem rokov. Ak ste zachytili, tak včera prebehla, prebehlo rokovanie EKOFIN-u, kde sme si nastavili nové fiškálne pravidlá, do tohto rokovania som aktívne zasiahol a nastavili sme si trajektóriu na sedem rokov. Sedem rokov, pán Jakab, budeme dávať do poriadku ten váš bordel, ktorý ste tu nechali. Sedem rokov. Náš plán je jasný. Budeme konsolidovať rádove okolo jedného percenta v ďalších rokoch, to znamená, aby sme ten dlh, o ktorom vy hovoríte, že my ho zvyšujeme, keď je niekto gramotný a má trošku ekonomické vzdelanie, tak vie, že dokedy nedosiahneme deficit na úrovni troch percent, tak nám dlh nikdy nebude klesať. To vie každý, kto trošku má ekonomické vzdelanie. Takže v roku ´27-´28 očakávame, že dosiahneme deficit na úrovni tri percentá a vtedy sa nám otočí krivka toho obrovského zadlženia, o ktorom tu hovoríte. Čistý dlh za rok 2016, to, čo ste spomínali, do roku 2019 sa zvýšil o 2,8 mld. za vlády SMER-u a ja sa k tom priznávam, ale za vaše štyri roky je to 24 mld., 2,8 verzus 24 mld., 750 % vo vašich prepočtoch. Čistý dlh z 2,6 mld. na 20 mld., 660 % vo vašich prepočtoch. Toto je vaše dedičstvo. Čo sa týka poplatkov, za to sa vám môžu poďakovať občania Slovenskej republiky. My sme upravovali poplatky tak, že sme ich zvýšili o infláciu za tie roky, kedy neboli zvyšované od roku 2009, ale účet musia vystaviť vám, pán Jakab. Ďakujem pekne. (Potlesk.)
Hlina, Alojz, poslanec NR SR (2013-05-29):
Ďakujem veľmi pekne. Niekedy mám pocit, že my si tú parlamentnú demokraciu ani nezaslúžime, lebo naozaj ideme z extrému do extrému. Pravdou je, že systém parlamentnej demokracie, ktorý ako-tak funguje, sme vytunelovali, ale v negatívnom zmysle slova úplne do vrcholu. A to ešte ergo neznamená, že pôjdeme do iného extrému. Proste ja odmietam byť laboratóriom v tom, že budeme niečo skúšať. Tuná kolega v rozprave vystupoval s takýmito návrhmi proti vesmíru. To je presne druhý extrém. Teraz budeme čo mať, snemy? Nie celkom tomu rozumiem, hovorím, z úcty k parlamentnej demokracii, sme to pokazili, naozaj často obskúrne nápady, úplne uletené idey, úplne bláznovstvá často, strany štyroch chlapov. Ja neviem takéto veci budeme vydávať za niečo, čo je riešením. Bráňme sa tomu. To sem prišli aj po vojne, bolo to tu rozvrátené po vojne, spasitelia, ktorí povedali, keď to všetko zoštátnime, kto nepočúvne, toho vyženieme, tak tu bude raj. Naozaj týchto falošných prorokov niekedy nezaslúžime si. Táto krajina je ťažko skúšaná. Musíme sa vrátiť na začiatok. Ale my nemáme na to, aby sme my stáli na čele niečoho. To proste je súdené možno niekomu inému, že tam stojí. My, prosím vás, to, čo niekde funguje, snažme sa aplikovať u nás, nepreceňujme sa, lebo to nikdy nedopadlo dobre. Ďakujem.
Huba, Mikuláš, poslanec NR SR (2014-05-28):
Ďakujem za slovo. Rád by som pripomenul členkám a členom výboru pre pôdohospodárstvo a životné prostredie, že schôdza výboru sa koná dnes o 19.30 h v zasadačke výboru. Ďakujem pekne.
Bugár, Béla, podpredseda NR SR (2020-02-25):
Pani poslankyňa Grausová, môžte reagovať na faktické poznámky.
Šefčík, Marek, poslanec NR SR (2020-09-22):
Pán Kotleba, zase projekt COVID. Všetko viete dopredu. Úplne všetko. Akože ešte nevieme, že či vakcína vôbec bude, aká bude a ako bude vyzerať očkovanie a či vôbec bude, ale vy už aj s predkladateľom dopredu viete, že aký chemický hnoj budeme si do tela dávať a neviem čo, jak ste sa vyjadrovali. Chcel som zaregovať, zareagovať ešte na tú vec s tými rúškami. To je, to možno nie sú až tak podstatné veci, ale ide o ten princíp, že keď pán Osuský telefonoval, zazvonil mu telefón, tak ste sa doňho pustili ako osy, všetci kotlebovci, len vám tak očká žiarili. Ale teraz, áno, on zložil a nehovoril ďalej. Ale teraz, keď vás upozorní, keď vás upozorní predsedajúci na rúška, ani, ani ne... ani v páke to nemáte. Včera sa to stalo tiež, predtým tiež, stále, deň čo deň, keď máme rokovanie, tak týmto zdržiavate. A vtedy keď bolo, bol ten incident s pánom Osuským, tak ja som sa na vás pozrel, ja som nedal procedurálny návrh, ale z tých, čo ste tam sedeli, asi traja mali normálne rúška, ostatní ho buď mali dole jak teraz pán Mazurek, alebo na pol žrde jak pán Kotleba. Takže, pán Kotleba, ešte posledná vec. Tu ste ma prišli potľapkať, že vám nemám brať čas. Pán predsedajúci vám vrátil čas, mali ste ešte viac, jak ste potrebovali. Podľa mňa je dosť plytké volať ma niekde za dvere si vybavovať nejak... (Prerušené vystúpenie časomerom.)
Laurenčík, Milan, podpredseda NR SR (2020-07-14):
Prezentujme sa a hlasujme. (Hlasovanie.) Prítomných 134, za 81, proti 17, zdržalo sa 34, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pani spravodajkyňa, ďalšie návrhy.
Laššáková, Jana, podpredsedníčka NR SR (2013-04-30):
O slovo požiadal pán spravodajca. Nech sa páči, máte slovo, pán predseda výboru ústavnoprávneho Madej. Nech sa páči.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 147 prítomných, 79 za, 66 proti, 2 sa zdržali. Návrh zákona do druhého čítania sme schválili. Prosím o ďalší návrh.
Pellegrini, Peter, podpredseda NR SR (2020-09-02):
Pristúpime k rozprave, k tretiemu čítaniu bez hlasovania. Otváram preto rozpravu v rámci tretieho čítania . Končím možnosť prihlásiť sa do rozpravy. Vyhlasujem ju za skončenú. Teraz budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2014-03-25):
Dávam slovo spoločnému spravodajcovi predsedovi ústavnoprávneho výboru poslancovi Róbertovi Madejovi, aby informoval Národnú radu o výsledku prerokovania tohto návrhu vo výboroch. Nech sa páči, pán poslanec.
Grendel, Gábor, podpredseda NR SR (2022-02-15):
V rozprave teraz vystúpi pán poslanec Milan Kuriak.
Laurenčík, Milan, podpredseda NR SR (2021-11-09):
Ďakujem. Na vaše vystúpenie evidujem sedem faktických poznámok. Končím možnosť prihlásiť sa s faktickou poznámkou. Prvá vystúpi pani poslankyňa Mária Šofranko, nech sa páči.
Szőllős, Ján, poslanec NR SR (2023-03-23):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Taraba, Tomáš, poslanec NR SR (2022-03-22):
Vnímam tento návrh zákona ako taký podnet na debatu o tom, že akí ľudia by mali byť na čele obcí a miest. Myslím si, že naozaj požiadavka toho, aby tí ľudia mali aspoň základné nejaké vzdelanie, aby boli gramotní, je úplne namieste, pretože máme úplne reálne aj v štátnej správe obmedzenia. Ľudia sa musia preukazovať tým, že majú absolvované nejaké vzdelanie, že absolvovali nejakú formu aspoň kritického myslenia, a práve preto naozaj v niektorých obciach a mestách, keď vidíme, že v podstate boli zvolení naozaj analfabeti, tak nie je možné potom spravovať úplne účinne tú obec práve preto, že je to aj o tom, ako vyhodnocujú informácie, ako vedia narábať s tým príjmom informácií, ktoré dostávajú. Takže na druhej strane áno, ten kto má právo voliť, má byť právo aj volený, ale aj toto právo byť volený je obmedzené napríklad v ústave tým, že za prezidenta (ruch v sále a zaznievanie gongu) tiež musíte spĺňať nejakú, nejakú vekovú kategóriu. To znamená, sú tu nejaké limity. Takže tento návrh zákona, samozrejme, ako, ako podnet na ďalšiu debatu nie je zlý, a myslím si, že je to aj takou cestou, čo aj ľudia očakávajú, že tí ľudia by mali reálne spĺňať nejaké predpoklady na to, aby nielen boli volení preto, že sú niekomu sympatickí, ale aj preto, že čo potom s tou obcou sú schopní spraviť alebo na druhej strane aj narobiť. Takže ďakujem za ten návrh. (Neutíchajúci ruch v sále a zaznievanie gongu.)
A. Belousovová, podpredsedníčka NR SR: (2008-02-05):
Faktickú poznámku na vystúpenie pána poslanca Miššíka má pán poslanec Kužma. Končím možnosť prihlásiť sa s faktickými poznámkami. A pán poslanec Kužma má slovo. Nech sa páči.
P. Goga, poslanec: (2008-01-30):
Mňa skôr zaujíma iba jedna vec. A zase tu už bolo o nej hovorené. Vôbec ste nespochybnili tú minimálne 7,7-miliardovú stratu za kurzovú stratu. A chcem sa spýtať: Akú ste vy vlastne vyvodili osobnú alebo politickú zodpovednosť za túto stratu? Veď to nie je 7 korún alebo 70 korún, ktoré sa tomuto štátu stratili. A ešte, ak dovolíte, jedna vec, ale tá nesúvisí s vami. Pán Kubovič, započul som vaše vyjadrenie, že sa iba odborníci prihlásili do faktických poznámok. Nespochybňujte odbornosť odborníkov, ak vás môžem poprosiť. Ďakujem.
Laššáková, Jana, podpredsedníčka NR SR (2013-02-13):
Pán poslanec, zaujmite miesto určené pre navrhovateľov. A dávam teraz slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči, pán spravodajca, máte slovo.
K. Tóthová, poslankyňa: (2007-06-29):
Ďalej by som chcela hovoriť k otázke trestnosti, k najťažším trestom, ako tu bolo uvedené, k vraždám, ako aj je klesajúca ich tendencia; v roku 2002 143 a teraz 89. Vážený pán poslanec, ja mám veľmi veľké obavy, že do týchto počtov sa nezapočítavajú nájdení bezdomovci, nájdené osoby, o ktorých sa neskôr proste konštatuje, že ani ich totožnosť nebola známa a obyčajne pri neskorých pitvách sa zistí, že neboli stopy násilia. Ale ja sa pýtam, nemôže dôjsť k vražde aj bez stopy násilia? Niekto môže mať modrinku, že sa potkne, a môže to byť inak a podobne. Takže ja by som toto nepreceňovala, pretože zo sledovania... (Prerušenie vystúpenia časomierou.)
Hlina, Alojz, poslanec NR SR (2012-07-03):
Ďakujem veľmi pekne. Znova v zmysle tej zásady, že nebudem zdržiavať, takže len faktickou. Ja tento návrh zaraďujem do tej kategórie takých funny návrhov, ktoré majú za úlohu len nejakým spôsobom upútať a možno nejaký výstup z toho, aby bol. Pán Chren, na presadenie takýchto návrhov vám dám jednu radu, ako by ste ich mohli spraviť tak, že by mohli prejsť. Treba vyhrať voľby, a keď sa vám to podarí, čisto teoreticky si môžte schváliť aj pamätný deň, keď sa narodil Martin Poliačik, že to v zásade (smiech v sále) vtedy môžte urobiť. Ale že teraz v tejto chvíli je to také, by som povedal, nenáležité a zbytočne by ste možno vyprovokovali SMER k tomu, aby trebárs on nedal pamätný deň, keď pán Blaha napísal prvú knihu. Viete, čiže to by tiež oni mohli na druhej strane takto zneužívať. Čiže treba to relatívne rýchlo skončiť a ísť k ďalšiemu bodu. Ďakujem pekne.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie) Prítomných 130 poslancov, za 71, proti 27, zdržalo sa 32. Uvedený návrh sme schválili.
T. Cabaj, podpredseda NR SR: (2010-03-03):
Ja poprosím teraz poverenú spravodajkyňu z overovateľov, aby nás informovala o výsledkoch tajného hlasovania o návrhu na voľbu členov Rady Slovenskej televízie a voľbu člena Dozornej komisie Slovenskej televízie (tlač 1496) a o návrhu na voľbu členov Rozhlasovej rady (tlač 1497). Nech sa páči, pani poslankyňa, máte slovo.
Blanár, Juraj, poslanec NR SR (2017-10-10):
Týmto sme vyčerpali hlasovanie o všetkých pozmeňujúcich návrhoch zo spoločnej správy, pán predsedajúci. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Šeliga, Juraj, podpredseda NR SR (2020-07-23):
Ďakujem pekne. (Ruch v sále.) Teraz poprosím vás, poprosím vás o pokoj v rokovacej sále. Teraz otváram rozpravu o tomto bode programu. Do rozpravy sa písomne prihlásilo 20 poslancov, už sú na tabuli. Medzitým však v zmysle § 28 ods. 1 požiadali o slovo podpredseda Národnej rady pán Gábor Grendel, minister práce pán Milan Krajniak, minister financií pán Heger, pán minister obrany Naď, pán minister vnútra Mikulec, pani ministerka kultúry Milanová, pán minister životného prostredia Budaj, pán minister zdravotníctva Krajčí, pán podpredseda Národnej rady grini. To je nateraz, ktorých mám. Ako ďalší sa hlási pán navrhovateľ Blanár ako trinásty. To znamená, že najprv prejde týchto 13 prihlásených, ktorí využili svoje právo v zmysle § 28 ods. 1 rokovacieho poriadku, potom následne sú štyria za poslanecké kluby a následne potom ďalší písomne prihlásení a následne potom sa bude možnosť prihlásiť ústne. Teraz odovzdávam slovo pánovi Gáborovi Grendelovi. (Reakcia z pléna.) Nech sa páči. (Reakcia z pléna.) Dal správu, samozrejme, už je otvorená rozprava. Počkajte, prosím. Pán podpredseda Grendel, nech sa páči, máte slovo. Pán spravodajca... Kde je pán spravodajca? Poprosím pána spravodajcu, aby sa vrátil alebo prišiel druhý pán spravodajca a posadil sa. Nech sa páči. (Reakcia z pléna.) Ale momentálne som udelil slovo pánovi Grendelovi. Pán Grendel má slovo ako podpredseda Národnej rady. Nech sa páči, pán Grendel. (Reakcie z pléna.) Dobre, takže musíme prerušiť rokovanie, kým sa vráti navrhovateľ, je viacero navrhovateľov, jeden sa tam musí posadiť. (Reakcie z pléna.) Ale ja som dal slovo pánovi Grendelovi. (Reakcie z pléna.) Nie, dobre. Pán podpredseda Grendel, ak súhlasíte v záujme zachovania pokoja, nech sa páči, pán navrhovateľ Blanár, nech sa páči, hovorte.
Lipšic, Daniel, minister vnútra SR (2011-09-13):
Ďakujem. Ja na pána poslanca Kaliňáka, keď som nastúpil do funkcie ministra vnútra a bolo tam dosť svedkov, takže to môžem povedať, mal som prvé stretnutie s vedením Policajného zboru, bol tam aj vtedajší riaditeľ Úradu boja proti korupcii, a keď som teda mal pripomienku, že sa nestíhali veľké prípady korupcie, že žiadne neboli, áno, pár úradníkov vždy, aj policajtov, jasné, v každom jednom prípade, tak sa ohradil, povedal, že však boli aj vážnejšie. Tak som sa opýtal: A ktorý bol taký ten najzávažnejší? Wänke. No, čiže preto som Wänkeho spomenul nie, nie, nie náhodou. Pán poslanec Muňko, máte pravdu, to som ja hovoril, áno, korupcia, samozrejme, bude otázka, aký bude mať rozsah a či bude vôľa, skutočná vôľa, aby nikto nemohol stáť nad zákonom, aby každý mohol byť stíhaný, pokiaľ poruší zákon, alebo tu budeme mať nejakú kastu vyvolených a nebudeme nič stíhať. Viete, teraz to poviem možnože trochu nadnesene, na Ukrajine tiež nie je problém stíhať bývalého premiéra, bývalú premiérku v tomto prípade. Je to znak toho, že tak Ukrajina teda „jede“ s tým bojom proti korupcii? Fú-ha! Bol by som opatrný. Podľa mňa ten lakmusový papier úprimnosti boja proti korupcii je ten, či sa reálne v čase, keď sa korupcia deje, korupčné delikty stíhajú, alebo zametajú pod koberec. A to si myslím, že je principiálny rozdiel medzi bývalou a dnešnou vládou.
P. Hrušovský, predseda NR SR: (2003-12-04):
(Hlasovanie.) 120 prítomných, 44 za návrh, 63 proti, 12 sa zdržalo, 1 nehlasoval. Návrh sme neschválili. M. Abelovský, poslanec: Posledný bod. Je alternatíva II, gestorský výbor navrhuje neschváliť.
P. Hrušovský, predseda NR SR: (2005-09-23):
Pán poslanec Rusnák.
Kubánek, Stanislav, poslanec NR SR (2016-11-29):
Vážený pán podpredseda, predkladám informáciu Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Predseda Národnej rady Slovenskej republiky rozhodnutím č. 340 z 18. novembra 2016 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony, na prerokovanie Výboru Národnej rady Slovenskej republiky pre verejnú správu a regionálny rozvoj v termíne do začiatku rokovania schôdze Národnej rady Slovenskej republiky s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor Národnej rady Slovenskej republiky pre verejnú správu a regionálny rozvoj prerokoval predložený návrh vlády na 13. schôdzi výboru, uznesením č. 54 z 21. novembra 2016 odporúčal Národnej rade Slovenskej republiky schváliť návrh vlády na skrátené legislatívne konanie o návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony, Dovoľte, aby som vám predniesol návrh na uznesenie Národnej rady Slovenskej republiky. Návrh uznesenia Národnej rady Slovenskej republiky k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony, prerokuje v skrátenom legislatívnom konaní na 11. schôdzi Národnej rady Slovenskej republiky. Skončil som, pán podpredseda.
Janckulík, Igor, poslanec NR SR (2018-06-19):
Ďakujem za slovo. Pán poslanec, určite veľmi dobre vystúpenie a zargumentovanie tejto problematiky. Len je veľká škoda, že je poloprázdna sála, lebo keby tu bolo viac koaličných poslancov, tak myslím si, že by pochopili tento problém a určite viac koaličných poslancov by zahlasovalo za tento váš návrh.
Kuffa, Štefan, poslanec NR SR (2014-04-03):
Dodo, ak raz vytneš, znova narastie, a to sú práve tie stromy, ktoré rastú okolo potokov, ktoré si spomínal a si plakal, že sú povytínané všetky stromy okolo potokov. V našom regióne nie sú, ale vyčistili sa tie potoky a sú, nádherne sú vyčistené. Vŕbu keď ty vytneš, do dvoch rokov, do troch rokov ju máš naspäť narastenú. Nič nemusíš tam sadiť. A v priebehu jedného roka ti zarastie ten potok a je tam hotová džungľa z toho. Ak sa do toho vstupuje hospodárne, áno, to súhlasím s tým, keď hovoríš, že ktosi sa správa veľmi chamtivo a všetko zaradom ako tne, môže to tak byť, ale vŕba, tá, ktorá rastie, a osika, okolo potoka, tam nič nemusíš sadiť. Kto ich tam sadil, tie vŕby? Ty si ich tam sadil? Kto ich sadil? Nikto. Ani ochranári nesadili. Tie vŕby tam spontánne rastú okolo tých potokov. Toto je drevina, ktorá úplne v pohode rastie. A keď si ten úvod, tak ja chcem len povedať, blažení sú tí, ktorí nevideli, ale uverili. To bolo stretnutie Tomáša a Krista pri zjavení, hej? Tak si si nevedel spomenúť, tak ti len to hovorím. A čo sa týka vytínania stromov v intraviláne, nie je to celkom tak, Dodo, lebo ten ovocný strom, áno, si mohol vyťať aj doposiaľ, ak to bol ovocný strom, ale ak to bola iná drevina, ak to nebol ovocný strom, ale okrasný strom, potreboval si ten súhlas životného prostredia a stále ho potrebuješ. Na ovocný strom nepotrebuješ. V záhrade a v sadoch nepotrebuješ mať tento súhlas, lebo sú to ovocné stromy, a v tom je podstatný rozdiel. A keď ti ten strom, teraz je to práve takto zmenené, ak ťa poškodzuje, alebo ohrozuje ťa na zdraví, tak môžeš tento strom vyťať, ale sú problémy. U nás v neďalekej obci starosta obce vyťal stromy na cintoríne, ktoré spôsobovali problémy, poškodzovali hroby, múry a tak ďalej, podnet na prokuratúre, na okresnej prokuratúre. Kvôli stromom sú šikanovaní ľudia, kvôli stromom mnohí ľudia doplatili vlastným životom. Strom nemôže byť nad ľudský život povýšený.